తెలుగు గ్రంథాలయ సభలు

తెలుగు రాష్ట్రాలలో జరిగిన గ్రంథాలయ సభలు, మహాసభలు జాబితాలు ఈ క్రింద ఇవ్వబడ్డాయి. వీటిని  వివిధ స్థాయి గ్రంథాలయ సంఘాలు, కళాశాలలు, విశ్వవిద్యాలయాలు, పరిశోధన సంస్థలు విడిగా లేదా సంయుక్తంగా నిర్వహించారు.

ఆంధ్రప్రదేశ్ గ్రంథాలయ సంఘం సమావేశాలు, సదస్సులు - ఆంధ్రప్రదేశ్ గ్రంథాలయ సంఘం నిర్వహించిన  గ్రంథాలయ సభలు, మహాసభల వివరాలు  (ఆంధ్రదేశ గ్రంథాలయ సంఘం, బెజవాడ)

1.ద్వితీయ ఆంధ్రదేశ గ్రంథభాండాగార ప్రతినిధుల మహాసభా వృత్తాంతము (వికీసోర్స్ లో పూర్తి వ్యాసము చూడవచ్చు) 
 రాజమహేంద్రవర పట్టణమున శ్రీ వీరేశలింగ, వసురాయ పుస్తక భాండాగారములు యాహ్వానము ననుసరించి 1915 సం॥ మేనెల 9వ తేదీ మధ్యాహ్నము 2-30 గంటలకు శ్రీ వీరేశలింగము గారి హైస్కూలు భవనమున ద్వితీయ ఆంధ్రదేశ గ్రంధభాండాగార ప్రతినిధుల మహాసభకూడెను. కృష్ణా, గుంటూరు, గోదావరి, విశాఖపట్నము, గంజాం, నెల్లూరు జిల్లాలనుండి 120కంటె నెక్కువగ ప్రతినిధులేతెంచిరి. ప్రతినిధులును ఇతర జనులును మొత్తము మీద 800 మంది జనులు సభనలంకరించిరి.
2.17వ ఆంధ్రదేశ గ్రంథాలయ మహాసభ డిసెంబరు 1934 (వికీసోర్స్ లో పూర్తి వ్యాసము చూడవచ్చు)

 మద్రాసునగరమున కాంగ్రెసు మందిరమున సమావేశం జరిగింది. అన్నామలై విశ్వవిద్యాలయమందు ఆర్థికశాస్త్ర పండితులగు డాక్టరు బి.వి.నారాయణస్వామిగారు, ఆహ్వాన సంఘాధ్యక్షులగు శ్రీదేశోద్ధారక నాగేశ్వరరావు పంతులుగారు, దాసు త్రివిక్రమరావుగారు అధ్యక్షతోపన్యాసం కావించారు. తీర్మానాలు చేసారు.

వర్గం:గ్రంథాలయ సభలు